
Аутор: Александар ЛЕКО, архитекта, предавање са могућим учешћем публике. 

Аутор је започео истраживање докумената и планова из породичне заоставштине са циљем да разјасни и допуни непотпуне и/или нетачне наводе о историјату зграде на углу улица Васе Чарапића и Змај Јовине, која је, током свог трајања, доживела трансформације а није била прецизно дефинисана у историји архитектуре Београда. 
Са напретком рада, истраживање је морало да буде проширено на збирке београдских музеја и архива као и бројну стручну и популарну литературу. Рад на истраживању је аутора довело до тачке у којој је препознао чињеницу да предметна зграда мора да буде посматрана у контексту развоја архитектонског фонда целог блока а самим тим и урбанистичких трансформација блока и његове непосредне околине, јер су сви ти параметри стајали у узрочно-последичним везама. Тај пут је водио да самог зачетка првог правог урбаног планирања Београда, и до његових отаца, Емилијана Јосимовића и његовог наследника Стевана Зарића. 
Овај пројекат/предавање, жели да укаже, кроз интересантну историјско-истраживачку причу како на добијени резултат самог истраживања, тако и, глобално, на значај истраживања културне баштине у циљу њеног очувања, са освртом на стање тог очувања код нас у последњим годинама.
Реализација је предвиђена кроз вербалну презентацију у комбинацији са графичким материјалима и фотографијама на слајдовима, са простором за коментаре и питања публике. 

